เรื่องการนอนกรน จะเห็นชัดจากใคร
a. คนที่มีปัญหาระบบทางเดินหายใจ
b. เด็กที่ปวดศีรษะ
c. เด็กที่อ้วนมาก
d. คนที่เป็นไข้ปวดหัว
คำตอบที่ถูกต้องได้แก่ c.  เนื่องจาก เพราะเรื่องการนอนกรนเกิดจากหลายสาเหตุ เด็กที่อ้วนมากก็จะเห็นชัด จะเห็นว่าเด็กที่อ้วนมากๆ รอบคอ รอบรักแร้ หรือขาหนีบจะดำคล้ำ และมีโอกาสเป็นไขมันในเลือดสูง เป็นเบาหวาน หรือความดันก่อนวัยอันควร

ตัวอย่างเช่น น้องตุ้มอายุ ๕ ขวบครึ่ง ควรจะมีน้ำหนักสัก ๒๐ กิโลกรัม แต่ตอนนี้เขาหนักถึง ๔๑ กิโลกรัม ถ้าทางแพทย์ก็ถือว่าเกินภาวะปกติถึง ๒๐๐ เปอร์เซ็นต์ เด็กที่น้ำหนักเกินเยอะขนาดนี้ มักจะมีปัญหาระบบทางเดินหายใจ ควรให้เขาลดน้ำหนักด้วยการเลือกอาหารที่กินแล้วไม่อ้วน ประเภท ผัก ผลไม้ แต่ผลไม้ที่มีน้ำตาลเยอะ ก็เลี่ยงๆ ก่อน อย่างเช่น มะม่วง ทุเรียน อาหารประเภทเนื้อ นม ไข่ ปลา ก็ยังกินได้ครับ แต่ระยะนี้ควรเลี่ยงของหวาน ของมัน ของทอด ขนมขบเคี้ยว โดยเฉพาะน้ำอัดลม เพราะมีน้ำตาลเยอะ พอกินเข้าไป ร่างกายใช้ไม่หมด ก็จะแปลงสภาพสะสมไว้ในรูปไขมัน คนชอบกินน้ำอัดลม ถึงได้อ้วนเอาอ้วนเอา ชวนกันออกกำลังกายทั้งครอบครัว ออกกำลังกายให้มากขึ้น ลดเวลาดูทีวีลง ลองช่วยกันวางกติกาในบ้าน ทั้งเรื่องจัดเวลาออกกำลังกายอย่างสม่ำเสมอ อาหารที่กินก็ควรเป็นประเภทเดียวกัน ถ้าให้ดีควรงดซื้อของกินเล่นจุบจิบมาทิ้งไว้ในตู้เย็น หากทำได้สม่ำเสมอ อีกหน่อยก็จะเกิดความเคยชิน เป็นครอบครัวที่ใส่ใจในสุขภาพ
อายุรศาสตร์ (อายุรศาสตร์) - Internal Medicine